**A8522 Nemesgörzsöny, Széchenyi u. 10.**

**ikt.szám:…….../2023.**

**J E G Y Z Ő K Ö N Y V**

Készült: Nemesgörzsöny Község Önkormányzata Képviselő-testületének 2023. január 16-i nyilvános üléséről, mely 9 óra 00 perckor kezdődött.

Az ülés helye: Nemesgörzsönyi Közös Önkormányzati Hivatal

Jelen vannak: Nemesgörzsöny Község Önkormányzata Képviselő-testülete részéről

Tatai László polgármester

Csuka Géza alpolgármester

Buzás Sándor

Dombó Lászlóné

Keresztes Lajos

Távol van: -

Tanácskozási joggal: Novák Edit aljegyző

Érdeklődő: -

Tatai László polgármester köszönti a megjelenteket, s megállapítja, hogy Nemesgörzsöny Község Képviselő-testülete határozatképes, mivel a megválasztott 5 fő képviselő közül 5 fő jelen van. Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nemesgörzsöny község Önkormányzatának Képviselő-testülete 5 igen szavazattal, tartózkodás és ellenszavazat nélkül a következő határozatot hozza:

**1/2023.(I.116.) önkormányzati határozat**

Nemesgörzsöny Község Önkormányzatának képviselő-testülete 2023. január 16-i ülésének napirendjét az alábbiak szerint határozza meg:

1. „Nemesgörzsöny-Marcaltő külterületén útfelújítás” pályázat tárgyalása

Előadó: polgármester

1. Nemesgörzsöny Község Önkormányzat Képviselő-testülete 2023. évi munkatervének elfogadása

Előadó: aljegyző

1. Szolgáltatási terv elfogadása

Előadó: polgármester

1. Vegyes ügyek

Előadó: polgármester

**Napirendek tárgyalása:**

**1)„Nemesgörzsöny - Marcaltő külterületén útfelújítás” pályázat tárgyalása**

**Előadó: polgármester**

**Tatai László polgármester elmondja, hogy** elmondta, hogy a Nemesgörzsöny - Marcaltő külterületén útfelújítás” tárgyú közbeszerzési eljárást követően hiánypótlásra volt szükség. A hiánypótlási eljárás lezárult és a Bíráló Bizottság a nyertes ajánlattevő kiválasztása érdekében elvégezet a munkáját és megküldte jegyzőkönyvét az összegzésről. A képviselők a jegyzőkönyvet a meghívóval együtt kézhez kapták. A polgármester ismertette, hogy a Bírálóbizottság a hiánypótlást követően megállapította, ki tett teljes körűen eleget a kiírásnak, ezért felénk, mint Ajánlatkérő felé azt javasolta, hogy STRABAG Generálépítő Kft. ajánlatát nyilvánítsuk érvényesnek, az ajánlat megfelel az ajánlattételi felhívás és dokumentációban megfogalmazott feltételeknek, az ajánlattevő a szerződés teljesítésére alkalmas, vele szemben kizáró ok nem áll fenn.

A Bírálóbizottság javasolta, hogy az ajánlatok érvényességére/érvénytelenségére és az értékelési szempontokra figyelemmel a STRABAG Generálépítő Kft. ajánlattevőt nyilvánítsuk a legjobb ár-érték arányt megjelenítő (legkedvezőbb) ajánlatot adó ajánlattevőnek.

A Bírálóbizottság a fentiekre való tekintettel javasolta, hogy az önkormányzat, mint Ajánlatkérő a közbeszerzési eljárást minősítse eredményesnek és az eljárás nyerteseként a STRABAG Generálépítő Kft. ajánlattevő kerüljön kihirdetés

Tatai László polgármester megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**2/2023.(I.16.)önkormányzati határozat**

Nemesgörzsöny Község Önkormányzata (8522 Nemesgörzsöny, Széchenyi utca 10.), Képviselő Testülete, „Nemesgörzsöny - Marcaltő külterületén útfelújítás” tárgyú közbeszerzési eljárás kapcsán a Bírálóbizottság döntési javaslata, illetve az előkészített összegezés alapján az alábbi döntést hozza:

Az Ajánlatkérő a STRABAG Generálépítő Kft. (1117 Budapest Gábor Dénes (Infopark D épület) Utca 2.) ajánlattevő ajánlatát érvényesnek minősíti tekintettel arra, hogy az megfelel az ajánlattételi felhívás és dokumentációban megfogalmazott feltételeknek, ajánlattevő a szerződés teljesítésére alkalmas, vele szemben kizáró ok nem áll fenn.

Az Ajánlatkérő az értékelési szempontokra és az ajánlatok érvényességére/érvénytelenségére figyelemmel a STRABAG Generálépítő Kft. (1117 Budapest Gábor Dénes (Infopark D épület) Utca 2.) ajánlattevőt nyilvánítja a legjobb ár-érték arányt megjelenítő (legkedvezőbb) ajánlatot adó ajánlattevőnek.

Az Ajánlatkérő a közbeszerzési eljárást eredményesnek minősíti és az eljárás nyertesének a STRABAG Generálépítő Kft. (1117 Budapest Gábor Dénes (Infopark D épület) Utca 2.) Ajánlattevőt nyilvánítja, tekintettel arra, hogy Ajánlattevő a szerződés teljesítésére alkalmas, vele szemben kizáró ok nem áll fenn, Ajánlata érvényes és az ajánlattételi felhívásban meghatározott bírálati szempontok alapján a legkedvezőbbnek minősül.

Az Ajánlatkérő az Ajánlattevő által kért ellenszolgáltatás összegével rendelkezik, azt biztosítja.

Az Ajánlatkérő a „Nemesgörzsöny - Marcaltő külterületén útfelújítás” tárgyú közbeszerzési eljárás kapcsán elfogadja a mellékelt írásbeli összegezést, az kiküldhető.”

Felelős: polgármester

Határidő: azonnal

**2)Nemesgörzsöny Község Önkormányzat Képviselő-testülete 2023. évi munkatervének elfogadása**

**Előadó: aljegyző**

Tatai László polgármester ismerteti a testület 2023. évi munkatervét.

Tatai László polgármester megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**3/2023. (I.16.) önkormányzati határozat**

Nemesgörzsöny Község Önkormányzat Képviselő-testülete úgy döntött, hogy elfogadja Nemesgörzsöny Község Önkormányzat Képviselő-testületének 2023. évi munkatervét az előterjesztés szerint.

Felelős: polgármester

Határidő: azonnal

**3)Szolgáltatási terv elfogadása**

**Előadó: polgármester**

Tatai László polgármester tájékoztatja a Képviselő-testületet a szolgáltatási terv tartalmáról. Javasolja elfogadását.

Tatai László polgármester megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**4/2023. (I.16.) önkormányzati határozat**

Nemesgörzsöny Község Önkormányzat Képviselő-testülete úgy döntött, hogy elfogadja Nemesgörzsöny Község Önkormányzat 2023. évi szolgáltatási tervét.

Felelő: polgármester

Határidő: azonnal

**4)Vegyes ügyek**

**Előadó: polgármester**

Tatai László polgármester elmondja, hogy az útfelújításnak márciusban állnak neki. 60 nap van a szerződéskötésre. Azt követően 3 napon belül fel kell vonulniuk.

Buzás Sándor képviselő tájékoztatást kér, hogy miért kell annyit visszafizetni a támogatást.

Tatai László polgármester elmondja, hogy a közbeszerzési eljárásban nyertes ekkora ajánlatot tett, így a fennmaradó összeget vissza kell fizetni.

Buzás Sándor képviselő megkérdezi, hogy a vízelvezetésre a maradékot fel lehet-e használni?

Novák Edit aljegyző elmondja, hogy ez nem így működik. A pályázatok összeget a pályázati célra, a kiírásban megjelölt célra lehet felhasználni.

Buzás Sándor képviselő elmondja, hogy a műszaki ellenőr figyelmét majd fel kell hívni, hogy pontosan kísérje figyelemmel a felújítást.

Csuka Géza alpolgármester elmondja, hogy ő is ki fog menni, hogy megnézze, hogy hogyan halad majd a munka.

Tatai László polgármester elmondja, hogy a műszaki ellenőrnek ez a feladata.

Buzás Sándor képviselő elmondja, hogy megindult a kultúrház teteje. Meg kellene nézetni.

Tatai László polgármester elmondja, hogy az iskola kért murvát az udvarára.

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2023. január 16-i nyilvános ülést 10 óra 01 perckor berekeszti.

K.m.f.

**Tatai László Ivanics Barbara**

**polgármester jegyző**

**A jegyzőkönyv tartalmáért felel:**

**Novák Edit**

**aljegyző**